গোমধর কোঁয়র

গোমধর কোঁয়র () অসম তথা ভারতের প্রথম স্বাধীনতা সংগ্রামীদের একজন। তাঁর পিতার নাম ছিল ফেনা কোঁয়র। ১৮২৮ সালে গোমধর কোঁয়রের নেতৃত্বে ধনঞ্জয় বরগোহাঁই ইত্যাদি অনেক আহোম কোঁয়র ব্রিটিশ শাসনের বিরুদ্ধে বিদ্রোহ ঘোষণা করেছিল। Assam seeks national recognition for prince who fought british

ইয়াণ্ডাবু সন্ধির পর ১৮২৮ সালের শুরুতে ব্রিটিশ ইস্ট ইন্ডিয়া কোম্পানী অসমের শাসন ভার নিজেদের হাতে আনতে সক্ষম হয়েছিল। প্রারম্ভে ব্রিটিশ শাসকরা কথা দিয়েছিল যে বর্মাকে অসম থেকে সরিয়ে শাসনভার আহোমদের দেওয়া হবে। কিন্তু এই প্ৰতিশ্রুতি না রাখার জন্য ১৮২৮ সালে গোমধর কোঁয়রের নেতৃত্বে ব্রিটিশদের বিরুদ্ধে এক বিদ্রোহের আগুন জ্বলে ওঠে। ভারত বুরঞ্জীতে এই বিদ্রোহ হচ্ছে ব্রিটিশদের বিরুদ্ধে শুরুর দিকের এক স্বাধীনতা সংগ্রাম। 

বিদ্রোহীরা যোরহাটে আহোম রীতিমতে গোমধর কোঁয়রকে অসমের স্বর্গদেউ রূপে প্রতিষ্ঠা করেন যদিও ব্রিটিশরা ১৮২৮ সালের শেষভাগে এই বিদ্রোহ দমন করতে সক্ষম হয়।  বিদ্ৰোহের শেষে গোমধর কোঁয়র নাগা পাহাড়ে পালিয়ে যান। কিন্তু ব্রিটিশরা তাঁকে গ্রেপ্তার করতে সক্ষম হয়। ব্রিটিশ শাসকরা তাঁকে রাজদ্রোহের অপরাধে ১৪ বছরের জন্য কারাদণ্ড দেয় এবং রংপুরের (বর্তমান বাংলাদেশে) জেলে প্রেরণ করে।  গোমধর কোঁয়রের জীবনের বিষয়ে এই ঘটনার পর সবিশেষ জানা যায় না। বহু বুরঞ্জীবিদের মতে ব্রিটিশ শাসকরা তাঁকে একই অপরাধের নামে মৃত্যুদণ্ড দিয়েছিল। 

আরও দেখুন
 আহোম রাজবংশ
তথ্যসূত্র 

বিষয়শ্রেণী:আহোম রাজবংশ
বিষয়শ্রেণী:আহোম রাজবংশের ব্যক্তি
বিষয়শ্রেণী:আহোম রাজ্য